open-index/open-wikipedia-markdown huggingface dataset:
Biosférická rezervácia danausa sťahovavého

**Biosférická rezervácia danausa sťahovavého** je chránené územie v centrálnej oblasti Mexika. Rezervácia slúži ako útočisko motýľa danausa sťahovavého, ktorý sem prilieta z USA a Kanady a prečkáva tu zimné obdobie.

Rezervácia sa nachádza približne  od Mexika v nadmorskej výške medzi 2 000 a  na hranici štátov Michoacán a Mexiko. Skladá sa z 3 oddelených lokalít (*Cerro Altamirano, Chincua-Campanario-Chivati-Huacal a Cerro Pélon*) a jej celková výmera je .

Rastú tu napríklad poddruhy borovice Pinus pseudostrobus, Pinus rudis, Pinus teocote, Pinus oocarpa, Pinus michoacana či jedľa posvätná.

V roku 2008 bola rezervácia zapísaná na zoznam Svetového dedičstva UNESCO.

## Fotogaléria


Súbor:Monarch Butterfly 17-03-2006 6-44-40 p.m..JPG|danaus sťahovavý
Súbor:Mexmonarchs.jpg|poletujúce motýle
Súbor:Monarchs overwintering Angangueo site in Mexico.jpg|vetvy stromov pokryté motýľmi
Súbor:Monarchs resting on rocks.jpg|motýle na kameni


## Iné projekty

## Externé odkazy
* 0ficiálna stránka UNESCO
* Rezervácia na webe mexickej Národnej komisie pre prírodné chránené územia 

## Zdroj

Kategória:Chránené územia v Mexiku
Kategória:Lokality Svetového dedičstva v Mexiku
Danaus sťahovavý
Dom a ateliér Luisa Barragána

**Dom a ateliér Luisa Barragána ** je stavba vysokej architektonickej a umeleckej hodnoty. Nachádza sa v Mexiku - hlavnom meste Mexika, presná adresa je *calle General Francisco Ramírez 12 a 14*. 

Dom bol postavený v roku 1948 podľa návrhu Luisa Barragána, ktorý dom neskôr obýval. Ide o ojedinelý príklad architektovej tvorivej práce v povojnovom období. Betónová stavba o celkovej výmere 1&nbsp;162&nbsp;m² disponuje okrem prízemia i 2 poschodiami a malou záhradkou. Barragánova práca kombinuje moderné a tradičné umelecké prvky a prúdy a spája ich do novej jedinečnej formy. 

V súčasnosti je objekt využívaný ako múzeum. Prehliadky sú možné len v skupine so sprievodcom.

V roku 2004 bol dom zapísaný na zoznam Svetového dedičstva UNESCO 

## Iné projekty

## Externé odkazy
* Stránka UNESCO
* Oficiálna stránka múzea

## Zdroj

Kategória:Stavby v Mexiku
Kategória:Lokality Svetového dedičstva v Mexiku
Amel-Marduk

**Amel-Marduk**, v Biblii nazývaný Evil-Mérodach, bol syn a nástupca Nebukadnesara II., babylonského kráľa, a bol tretím kráľom z chaldejskej (novobabylonskej) dynastie.

Vládol iba dva roky (562-560 pred Kr.). Podľa biblickej 2. knihy kráľovskej bol vľúdny k Jojáchínovi, kráľovi Júdskeho kráľovstva, udelil mu milosť a prepustil ho zo zajatia, v ktorom bol držaný celých 37 rokov. (2. Kráľ. 25:27). Údajne pre nedodržiavanie politiky svojho otca bol Amel-Marduk zavraždený svojím švagrom Nergal-Sarecerom (Neriglissarom), ktorý sa potom ujal vlády. 

## Referencie


## Literatúra
* BIČ, Miloš. *Při řekách babylónských*. Praha : Vyšehrad, 1990. 
* Kol. autorov, *Dějiny Mezopotámie*. Praha : Karolinum, nakladatelství Univerzity Karlovy, 1998. 
* 

## Pozri aj
* Biblia
* Jojáchín
* Knihy kráľov
* Nebukadnesar II.
* Nergal-Sarecer
* Novobabylonská ríša
* Starý zákon

## Zdroj

Kategória:Biblické postavy
Kategória:Starý zákon
Kategória:Vládcovia Babylonie
Kategória:Zavraždení vládcovia
Chlapčenský úsmev

***Chlapčenský úsmev*** je debutový sólový štúdiový album Vaša Patejdla, ktorý vydal Opus 1. júla 1986 na LP. V roku 1996 vyšla reedícia albumu od vydvateľstva Bonton Music, na ktorej bolo päť pridaných hudobných bonusov. 

## Zoznam skladieb
# „Tisíc deväťsto päťdesiatštyri“ (Patejdl) – 1:18
# „Miestna jednička“ (Patejdl/Zeman) – 3:20
# „Dvojčatá“ (Patejdl/Zeman) – 4:46
# „Chlapci z predmestia“ (Patejdl/Zeman) – 4:55
# „Nás nik neporazí“ (Patejdl/Zeman) – 4:53
# „Polepšovňa v hlave“ (Patejdl/Zeman) – 3:12
# „Garážové sny“ (Patejdl/Zeman) – 4:41
# „Na rozhraní“ (Patejdl/Zeman) – 4:23
# „Systém Gabriel“ (Patejdl/Zeman) – 3:50
# „Chlapčenský úsmev“ (Patejdl/Zeman) – 3:20
# „Tri štvrte na jeseň“ (Patejdl/Zeman) – 4:58
# „Zima“ (Patejdl) – 1:39

### Bonusy na CD z roku 1996
# „Kaskadér“ Lýra – 4:59
# „Požičovňa vzducholodí“ – 3:33
# „Stratený raj“ (duet s Heidi Janků) – 3:21
# „Miestna jednička II“ bonus – 3:53
# „Chlapčenský úsmev “Lýra bonus – 4:05 

## Výroba albumu
;Hudobníci
* Vašo Patejdl – klávesové nástroje, syntetizátory, spev (2 – 12)
* Ján Baláž – elektrická gitara (3, 5), vokály 
* Ivan Minárik – elektrická gitara (8)
* Laco Lučenič – elektrická gitara (5, 6, 10)
* Michal Dúžek – basová gitara
* Viera Briestenská – spev (12)
* vokálna skupina Trend: Anna Melišíková, Barbora Ružová, Ladislav Briestenský, Viera Briestenská (2)
* Jožo Ráž – vokály
* Marián Jaslovský – tenor saxofón (8)
;Produkcia
* Ján Lauko – zvuková réžia
* Alexander Soldán – mastering
* Igor Adamec, Ivan Minárik – technici nahrávania
* Ľuboš Zeman – sprievodný text na obale
* Gregor Fudala, Martin Činovský, Peter Sedlák – dizajn

## Referencie

Kategória:Albumy Vaša Patejdla
Kategória:Hudobné albumy z 1986
Kategória:Debutové albumy
Gára

**Gára** môže byť:
*v islamských krajinách: kára (druh kopca), pozri kára (kopec)
*japonský podnik (angl. Gala Inc.), pozri Gára (japonský podnik)
*bývalé sídlo v Dahúku v Iraku
*egyptský  názov lokality Al-Džára

## Pozri aj
*Gaara
Európska kvalifikácia na Majstrovstvá sveta FIFA vo futsale 2000

**Kvalifikácie na Majstrovstvá sveta FIFA vo futsale 2000**, ktorú organizuje Európska futbalová únia (UEFA), sa zúčastnilo 27 európskych štátov, ktoré bojovali o 5 miesteniek na záverečný turnaj v 5 skupinách kvalifikácie. Prebiehala od 30. januára5. marca 2000.

## Výsledky

### Skupina 1
 Paços de Ferreira

### Skupina 3
 Zabrze

### Skupina 4
 Karlovec

### Skupina 5
 Salo, Turku

### Skupina 2
 Ľubľana, Dol, Litija, Koper

## Zdroj
* Oficiálny dokument FIFA k MS 2000 
* Kvalifikácia na stránke rsssf.com  

Kategória:Futsal v 2000
Kvalifikácia
AIKA Online

***AIKA Online*** je free MMORPG hra vydaná spoločnosťami Gala, Inc. a HanbitSoft. Hra je distribuovaná prostredníctvom portálov *gPotato* patriacim spoločnosti Gala, Inc..

## Informácie o hre
Príbeh hry sa odohráva vo fantasy svete Arcane, ktorý vytvorila bohyňa Aika. Ústredným motívom hry je boj proti démonovi Zerecasovi, ktorý sa rozhodol ovládnuť celý svet Arcane. Aika vytvorila ďalšie bytosti Prans, ktoré po boku hráčov môžu proti Zerecasovi bojovať.

Hra sa delí len na povolania (classy) a hráč si vyberie čo chce byť a zvolí si, či chce hrať za ženskú postavu alebo za mužskú. Od toho sa odvíja jeho povolanie.
* **Melee fighter**
** Warior (muž)
** Paladin (žena)
* **Ranged damage**
** Rifleman (muž)
** Dual gunner (žena)
* **Spellcaster**
** Warlock (muž)
** Cleric (žena)

### Rasy v AIKA Online
Sú Alethius, Feonir, Lenaria, Vanov, a Ostyrion. Každá rasa má svoj vlastný príchod do sveta Arcane, ale všetky rasy zdieľajú rovnakú mapu a môžu plniť rovnaké úlohy (questy). Rasu si hráči v AIKA Online nevyberajú ešte pred začatím hry, ale až po splnení úlohy na 10-tej úrovni. Vtedy sa stávajú príslušníkmi jednej z národností. Na začiatku hry sa volí iba funkcia a mužská / ženská postava.

## Externé odkazy
*AIKA.gPotato.com  - oficiálna stránka hry pre Európu s možnosťou založenia účtu a hrania.

## Zdroj

Kategória:MMORPG
Kategória:Počítačové hry z 2009
Kategória:Hry pre Mac OS
Kategória:Hry pre Windows
Kategória:Počítačové hry
Kategória:Počítačové hry pre viacerých hráčov
Bata (Rovníková Guinea)

náhľad|Bata
**Bata** je najväčším mestom v Rovníkovej Guinei. Odhadovaný počet obyvateľov za rok 2005 bol približne 173 000.

Nachádza sa v provincii Litoral, na pobreží Guinejského zálivu. Z mesta premáva dôležité trajektové spojenie s ostrovom Bioko, kde sa nachádza hlavné mesto krajiny Malabo. Aj Bata zažila odchod časti obyvateľov európskeho pôvodu po osamostatnení krajiny (1969), no silným stimulom pre rozvoj bol nález veľkých ložísk ropy v roku 1996.

## Referencie

## Iné projekty

Kategória:Mestá v Rovníkovej Guinei
Kategória:Prístavné mestá
Veľmajster

**Veľmajster** môže byť:
* titul hierarchicky najvyššieho predstaviteľa rytierskeho rádu, pozri veľmajster (rytierske rády)
* šachový veľmajster, pozri veľmajster (šach) 
* veľmajster slobodomurárskej lóže, pozri veľmajster (slobodomurárska lóža)
Žiletky

***Žiletky*** je česko-francúzsky film z roku 1994 natočený režisérom Zdeňkom Tycom.

Mladý muž (Filip Topol) je neschopný naplneniu lásky k dievčaťu svojich snov. Pomaly sa stáva alkoholikom. Keď ho počas vojenskej služby dievča opustí, vylezie v depresii na vysoký továrenský komín, kde cez treskúcu zimu vydrží celú noc, a odmieta sa vrátiť do života. Potom ide na liečenie.

## Obsadenie
* Filip Topol | Andrej Chadima
* Markéta Hrubešová | Kristýna
* Iva Janžurová | Chadimová
* Tomáš Hanák | Míra

## Externé odkazy
* 
* 

## Zdroj
* 

Kategória:České filmy
Kategória:Francúzske filmy
Kategória:Filmy z 1994
Kategória:Filmy podľa názvu
Háskóli Íslands

**Háskóli Íslands** (anglicky: *University of Iceland*; doslova: *Univerzita Islandu*) je verejná výskumná univerzita v Reykjavíku na Islande. Je to najstaršia a najväčšia univerzita na ostrove. Od roku 1911, kedy bola univerzita založená, sa veľmi rozrástla, a teraz sa asi 14 000 študentov vzdeláva v dvadsiatich piatich fakultách. Hlavný školský areál sa nachádza na ulici *Suðurgata* pri jazere Tjörnin v centre Reykjavíku. Ďalší školský areál na nachádza v okolitých oblastiach, ale aj v prírode.

## Odbory univerzity
**Hlavné odbory univerzity:**
* Spoločenská veda
* Duchovná veda
* Medicína
* Prírodná veda
* Inžinierstvo

Kategória:Univerzity na Islande
Georgij Viktorovič Adamovič

**Georgij Viktorovič Adamovič** (* 1. máj 1894, Moskva, Rusko (bývalé Ruské impérium) – † 21. február 1972, Nice, Francúzsko) bol ruský básnik, literárny teoretik a kritik. Jeho tvorba bola spočiatku ovplyvnená akméizmom. V roku 1922 emigroval do Francúzska, kde sa venoval skôr literárnej kritike.

## Dielo (výber)
* *Облака* (1916, básnická zbierka)
* *На Западе* (1939, básnická zbierka)
* *Единство: Стихи разных лет* (1967, básnická zbierka)

## Poznámka

## Zdroj
* 

Kategória:Ruskí básnici
Kategória:Osobnosti z Moskvy
Snímka obrazovky

náhľad|Snímka obrazovky, v tomto prípade francúzska Mandriva
**Snímka obrazovky** ( *screenshot*) je počítačový termín, ktorý opisuje „zmrazenie“ a skopírovanie aktuálnej podoby obrazovky (monitora počítača) a uloženie v pamäti počítača alebo aj následný záznam na pevný disk v podobe grafického súboru.

## Spôsob zaznamenania
[náhľad|vľavo|kláves [PrintScreen]]
Zvyčajne sa zhotovuje stlačením klávesa Print Screen (na klávesnici za funkčnými klávesmi). Tým sa kópia celého obsahu displeja presunie do tzv. schránky (clipboard). Následne jeho obsah možno uložiť ako grafický súbor. Jeho veľkosť je daná použitým grafickým formátom, rozlíšením obrazovky a farebnou hĺbkou.

Screenshot však možno namiesto klávesových skratiek získať aj pomocou špeciálnych programov. Operačný systém Windows 7 preto obsahuje už vo svojej základnej verzii program Výstrižky, ktorý prácu so získanou snímkou a jej následnou úpravou zjednodušuje.

Snímku len aktívneho okna možno v niektorých operačných systémoch (napr. Microsoft Windows, Mandriva Linux) získať klávesovou kombináciou Alt+PrintScreen (častejší prípad než PrintScreen). Výhodou je
* menšia veľkosť uloženého súboru,
* zachytené je dôležité okno, pozadie okolo neho netreba dodatočne orezávať.

Kvôli čo najlepšiemu výsledku pri následnej tlači je vhodné pred snímkovaním na monitore nastaviť maximálne možné rozlíšenie v kombinácii s vhodnou (zväčšenou) veľkosťou fontov Windows, prípadne použiť iný monitor, ktorý podporuje ešte vyššie hodnoty.

## Zdroj
* 

Kategória:Softvér
Kategória:Počítačová terminológia
Ráðhús Reykjavíkur

**Ráðhús Reykjavíkur** (, ) sa nachádza pri jazere Tjörnin v Reykjavíku. Sídli tu starosta mesta Reykjavík Dagur Bergþóruson Eggertsson zo Sociálno demokratickej aliancie. Vo vnútri sa nachádza aj kaviareň a veľká 3D mapa Islandu. Do budovy často pozývajú na vernisáže rôznych umeleckých výstav, nakoľko slúži aj ako galéria.

Budova bola pridelená skupine architektov zo spoločnosti Studio Granda, ktorí mali za úlohu pripraviť plány na výstavbu a vystavať budovu. Postavili ju v roku 1992.

## Referencie

Kategória:Stavby na Islande
Kategória:Reykjavík
Kategória:Radnice
Sue Gardnerová

**Sue Gardnerová** (* 11. máj 1967, Bridgetown, Barbados) je kanadská novinárka, od decembra 2007 výkonná riaditeľka Wikimedia Foundation. Pred menovaním do funkcie pôsobila ako novinárka, producentka a dokumentaristka pre Canadian Broadcasting Corporation (CBC), kanadskú verejnoprávnu inštitúciu. Pre CBC tiež viedla internetový portál cbc.ca. 

V roku 2012 sa umiestnila na 70. mieste rebríčku najsilnejších žien sveta, ktorý publikuje magazín Forbes. Magazín tiež poznamenal, že počas jej pôsobenia desaťnásobne vzrástol počet finančných podporovateľov Wikimedia Foundation. Sue Gardnerová tiež viedla blackout Wikipédie na protest proti anti-pirátskym zákonom v USA, známym pod skratkou SOPA.

1. mája 2014 bolo oznámené, že od 1. júna 2014 ju vo funkcii výkonnej riaditeľky WMF nahradí Lila Tretikov.

## Referencie

## Externé odkazy
*  Osobný blog (po anglicky)
* Uživateľská stránka Sue Gardner na anglickej Wikipédii

Kategória:Narodenia v 1967
Kategória:Barbadoské osobnosti
Kategória:Kanadské osobnosti
Kategória:Wikimedia Foundation
Kategória:Wikipediáni
Európska kvalifikácia na Majstrovstvá sveta FIFA vo futsale 2004

**Kvalifikácie na Majstrovstvá sveta FIFA vo futsale 2004**, ktorú organizuje Európska futbalová únia (UEFA), sa zúčastnilo 32 európskych štátov, ktoré bojovali o 5 miesteniek na záverečný turnaj v 10 skupinách kvalifikácie a následnom play-off. Prebiehala od 1. novembra17. decembra 2003.

## 1. fáza

### Skupina 1


### Skupina 2


### Skupina 3


### Skupina 4


### Skupina 5


### Skupina 6


### Skupina 7


### Skupina 8


### Skupina 9


### Skupina 10


## Play-off

## Zdroj
* Oficiálny dokument FIFA k MS 2004 
* Kvalifikácia na stránke rsssf.com  

Kategória:Futsal v 2003
Kvalifikácia
Silvisaurus

**Silvisaurus** (v preklade *lesný jašter*) je vyhynutý rod vtákopanvového obrneného dinosaura, žijúceho v období kriedy na území dnešného amerického štátu Kansas. Jeho jediným druhom je **Silvisaurus condrayi**.

## Nález
Fosíliu tohto dinosaura objavil v 50. rokoch 20. storočia rančer Warren H. Condray. Ten o nej oboznámil senátora Franka Carlsona, ktorý mu povedal, aby sa obrátil na rektora University of Kansas, Franklina Davida Murphyho. Murphy o nej informoval preparátora z oblasti paleontológie stavovcov prírodovedného múzea univerzity, Russella R. Campa a povedal mu, aby to vyšetril. V júli 1955 Camp s pomocou Condraya odkryl celú kostru tohto dinosaura a v roku 1961 bol tento nález opísaný a pomenovaný Theodorom H. Eatonom mladším, taktiež z University of Kansas, ako *Silvisaurus condrayi*. Rodové meno je odvodené z latinského výrazu *silva* (slovensky: les), čo odráža skutočnosť, že tento dinosaurus žil pravdepodobne v lesnom prostredí. Druhové meno je stanovené na počesť Condraya.

Holotyp (KU 10296) bol nájdený v odkryvoch súvrstvia Dakota (neskorý alb až skorý cenoman) v Kansase a pozostáva z neúplnej kostry (osem krčných, desať chrbtových, šesť krížových a tri chvostové stavce, fragment ľavej sedacej kosti, dolný koniec pravej stehennej kosti a článok prsta) a lebky (sánka). Nájdené boli aj kostené štítky (tzv. osteodermy) a ostne. Stav fosílie bol veľmi biedny, nakoľko kosti boli vystavené pošliapaniu stáda dobytka.

## Paleobiológia
Podľa nájdených pozostatkov bola dĺžka silvisaura odhadnutá na približne 4 metre (s lebkou dlhou 33 centimetrov a širokou 25 centimetrov). 

Na každej medzičeľustnej kosti (kosti, ktoré tvoria špičku vrchnej čeľuste) mal osem až deväť zubov, čo nasvedčuje, že mohlo ísť o vývojovo primitívneho zástupcu čeľade Nodosauridae, pretože väčšina vyspelejších foriem mala namiesto toho bezzubý zobák. 

V lebke silvisaura sa nachádzal zložitý systém vzdušných priechodov, ktorého funkcia nie je známa. Pravdepodobne však slúžil na hlasité dorozumievanie sa medzi členami čriedy.

## Referencie

Kategória:Ankylosauria
Kategória:Kriedové dinosaury
Kategória:Dinosaury zo Severnej Ameriky
Mierová edukácia

**Mierová edukácia** je proces nadobúdania *hodnôt*, *vedomostí* a rozvíjanie *postojov, znalostí a chovania* na život v harmónii so sebou, ostatnými ľuďmi i s prirodzeným prostredím.

Existuje mnoho deklarácií OSN o dôležitosti mierovej edukácie.

Napríklad:
* Stanovy UNESCO prijaté 16. 11. 1945.
* Všeobecná deklarácia ľudských práv, časť 26.
* Odporúčanie pre Vzdelávanie pre medzinárodne porozumenie, kooperáciu a mier a Vzdelávanie pre ľudské práva a základne slobody, časť 18.
* Dohovor o právach dieťaťa, článok 29.1(d).

## Definícia
Ian Harris a John Synott opísali mierovú edukáciu ako sériu „učebných stretnutí“, ktoré čerpajú z ľudí:
* ich túžbu po mieri,
* nenásilné alternatívy na riešenie konfliktu a
* znalosti pre kritickú analýzu štrukturálnych úprav legitimizujúcich neprávosť a nerovnosť.

## Pozri aj
* Mier
* Svetový mier
* Globálny mierový index

## Referencie

## Externé odkazy
* Canadian Centres for Teaching Peace
* Center for Peace and Justice Education, Villanova University
* Culture of Peace Programme Canada 
* Peace Education Center Columbia University 
* Wilmington College Peace Resource Center 
* US Association for the University for Peace
* UN Peace Education Website
* Culture of Peace Online Journal 
* On Earth Peace
* Peace Education Foundation
* Fundación Educación para la Paz 
* The Strange War – Stories for Use in Peace Education in 22 Languages

Kategória:Mier
Kategória:Vzdelávanie
Európska kvalifikácia na Majstrovstvá sveta FIFA vo futsale 2008

**Kvalifikácie na Majstrovstvá sveta FIFA vo futsale 2008**, ktorú organizuje Európska futbalová únia (UEFA), sa zúčastnilo 38 európskych štátov, ktoré bojovali o 6 miest na záverečný turnaj v 10 skupinách kvalifikácie a následnom play-off. Prebiehala od 23. februára16. apríla 2008.

## 1. fáza

### Skupina 1
 Belehrad

1 Francúzsko stiahlo svoj tím pred začiatkom turnaja.

### Skupina 2
 Visoko

### Skupina 3


### Skupina 4
 Gyöngyös

### Skupina 5
 Buzău

### Skupina 6
 Chrudim

### Skupina 7
 Paola

### Skupina 8
 Pescara

### Skupina 10
 Varna

### Skupina 9
 Aydin

## Play-off

## Zdroj
* Oficiálny dokument FIFA k MS 2008 
* Kvalifikácia na stránke rsssf.com 

Kategória:Futsal v 2008
Kvalifikácia
Bitka pri Sandfonteine

**Bitka pri Sandfonteine** (, ) bolo vojenské stretnutie medzi nemeckými a juhoafrickými jednotkami na začiatku prvej svetovej vojny. Odohrala sa 26. septembra 1914 na území Nemeckej juhozápadnej Afriky (dnešná Namíbia). 

Juhoafrické jednotky, ktoré boli dlhú dobu bez vody a ich zvieratá trpeli smädom, pochodovali k vode popri pahorkoch držaných Nemcami. Britským jednotkám sa podarilo nabrať vodu, ale za cenu veľkých strát prieskumného oddielu. Bez možnosti privolania posíl a z dôvodu prevahy nemeckej palebnej sily sa rozhodli Briti stiahnuť. 

## Zdroj
* 

Kategória:Prvá svetová vojna
Kategória:Dejiny Namíbie
Kategória:Juhozápadoafrické ťaženie
Studio Granda

**Studio Granda** je skupina architektov so sídlom v Reykjavíku na Islande. Táto spoločnosť bola založená v roku 1987 manželmi *Hardardóttirovcami* (Island) a Britom *Stevom Christerom*. Študovali na univerzite architektúry v Londýne.

## Filozofia architektúry
Dielo Štúdia Granda sa vyznačuje rešpektom k tradičným materiálom Islandu – kameňu, plechu a drevu – a vďaka citlivému pochopeniu miestneho kontextu ho možno spojiť so školou kritického regionalizmu. Dielo možno vnímať aj vo svetle severskej modernistickej tradície, ktorú charakterizujú architekti ako Alvar Aalto, Erik Gunnar Asplund, Sverre Fehn a Jørn Utzon.

## Významné diela
* Radnica mesta Reykjavík (1987-1992)
* Najvyšší súd Islandu, Reykjavík (1993-1996)
* Múzeum umenia (Reykjavík) (1997-2000)
* Parkovisko, nákupné centrum Kringlan, Reykjavík (1998–1999)
* Prístavba, kaviareň a štvoruholník Bifröst Business School (2001–2002)
* Študentské ubytovanie a výskumné krídlo na Bifröst Business School (2003–2005)

Okrem vyššie uvedených stavebných projektov sa prax podieľala na viacerých infraštruktúrnych projektoch v spolupráci s konzultačnou spoločnosťou Línuhönnun Consulting Engineers.

## Externé odkazy
* oficiálna webstránka Studia Granda
* Studio Granada na archINFORM

## Zdroj

Kategória:Architektonické firmy
Kategória:Podniky založené v 1987
Ázijská kvalifikácia na Majstrovstvá sveta FIFA vo futsale 1992

**Kvalifikácie na Majstrovstvá sveta FIFA vo futsale 1992**, ktorú organizovala Ázijská futbalová konfederácia (AFC), sa zúčastnilo 6 ázijských štátov, ktoré bojovali o 2 miestenky na záverečný turnaj v 2 skupinách kvalifikácie. 

## Priamy postup
Priamo postupovala iba hostiteľská krajina, ktorá sa na prvých majstrovstvách sveta v roku 1989 nepredstavila:
*  Hongkong

## Výsledky
### Skupina Východná Ázia


### Skupina Západná Ázia


## Zdroj
* Oficiálny dokument FIFA k MS 1992 
* Kvalifikácia na stránke rsssf.com  

Kategória:Futsal v 1992
Kvalifikácia
Architectural Association School of Architecture

**Architectural Association School of Architecture** (slovensky: *Univerzita architektúry*), známa aj ako **AA**, je architektonická škola v Londýne vo Veľkej Británii.

## Známi študenti a profesori
* David Chipperfield, diplom 1977
* Nicholas Grimshaw, diplom 1965
* Zaha Hadid, diplom 1977 
* Rem Koolhaas, diplom 1975 
* Renzo Piano, profesor
* Richard Rogers, diplom 1959

## Externé odkazy
* Oficiálna stránka
* Dejiny AA 

Kategória:Univerzity v Anglicku
Kategória:Architektonické vzdelanie
Úrad boja proti organizovanej kriminalite Prezídia Policajného zboru

náhľad|Sídlo na Račianskej 45 v Bratislave

**Úrad boja proti organizovanej kriminalite Prezídia Policajného zboru** (ÚBOK P PZ, predtým NAKA) vznikol v rámci reorganizácie Prezídia Policajného zboru 1. septembra 2024 ako jeden z nástupníckych útvarov po zrušení Národnej kriminálnej agentúry Prezídia Policajného zboru.

Úrad boja proti organizovanej kriminalite Prezídia Policajného zboru je centrálne organizovaná, výkonná, analytická a koordinačná zložka Prezídia Policajného zboru, ktorá je špecializovaná na odhaľovanie a vyšetrovanie trestných činov s najzávažnejšou trestnou relevanciou.

Vnútorné členenie Úradu boja proti organizovanej kriminalite Prezídia Policajného zboru:

* protizločinecká jednotka
* protikorupčná jednotka
* jednotka finančnej polície
* jednotka finančného vyšetrovania a analytických činností
* odbor podpory riadenia

Úrad boja proti organizovanej kriminalite Prezídia Policajného zboru riadi riaditeľ, ktorý je priamo podriadený viceprezidentovi Policajného zboru pre službu kriminálnej polície a migráciu.

Súčasným riaditeľom je pplk. Mgr. Maroš Kubala.

## ÚBOK pred rokom 2012
Úrad boja proti organizovanej kriminalite Prezídia Policajného zboru sa pôvodne zaoberal bojom proti "najzávažnejšej organizovanej trestnej činnosti". Do tejto kategórie zločinu patria aj terorizmus, obchodovanie s drogami, obchodovanie s ľuďmi, vykorisťovanie, nelegálne obchodovanie so zbraňami, legalizácia príjmov z trestnej činnosti a iné činy.

Úrad v minulosti sídlil na Račianskej ulici v Bratislave, tvorilo ho niekoľko organizačných jednotiek. Jeho súčasťou bola aj Národná protidrogová jednotka a Finančná polícia.

K 1. decembru 2012 bol úrad zlúčený s Úradom boja proti korupcii do novej agentúry, Národnej kriminálnej agentúry Prezídia Policajného zboru. Do novej agentúry prešli policajní špecialisti z oboch predchádzajúcich úradov. Cieľom zlúčenia malo byť zefektívnenie špeciálnej policajnej činnosti.

## Referencie

## Externé odkazy
* Webová stránka Úradu boja proti organizovanej kriminalite Prezídia Policajného zboru

Kategória:Policajný zbor
Hæstiréttur Íslands

**Hæstiréttur Íslands** (doslova *Najvyšší súd Islandu*) je najstarší súd a má najvyššiu súdnu moc na Islande. 

Islandské súdnictvo je rozdelené na hlavný (najvyšší) súd a okresné súdy. Hlavný súd je práve tento Hæstiréttur, v ktorom sedí deväť sudcov, ktorý majú v súlade s návrhmi ministra spravodlivosti, najvyššie velenie v štáte. Nachádza na ulici Lindargata 2 v Reykjavíku, v budove, ktorá bola špeciálne postavená na tento účel a začala sa používať v roku 1996.

Kategória:Najvyššie súdy
Kategória:Island
Ázijská kvalifikácia na Majstrovstvá sveta FIFA vo futsale 1996

**Kvalifikácie na Majstrovstvá sveta FIFA vo futsale 1996**, ktorú organizovala Ázijská futbalová konfederácia (AFC), sa zúčastnilo 10 ázijských štátov, ktoré bojovali o 3 miestenky na záverečný turnaj v 3 skupinách kvalifikácie. Prebiehala od 27. marca17. augusta 1996.

## Výsledky
### Skupina Východná Ázia
 Šanghaj

### Skupina Západná Ázia
 Teherán

### Skupina Juhovýchodná Ázia
 Kuala Lumpur

## Zdroj
* Oficiálny dokument FIFA k MS 1996 
* Kvalifikácia na stránke rsssf.com  

Kategória:Futsal v 1996
Kvalifikácia
Distribuovaný Raytracing

náhľad|S raytracingom prichádzajú možnosti pridávať rôzne efekty ako je napr. aj hĺbka ostrosti

**Distribuovaný raytracing** je fotorealistický 3D vykresľovací algoritmus, ktorý využíva integrovanie metódou Monte Carlo na výpočet intenzity svetla, ktoré dopadá na jednotlivé body na povrchu objektov scény. Algoritmus jednotlivo simuluje tok svetla na scéne, ktoré sa pohybujú smerom od svetla do kamery. Vychádza z algoritmu raytracing.

## "Bežný" raytracing
V bežnom raytracing-u sa pri každom dopade na objekt sa vygeneruje len jeden lúč v smere k svetlu. V závislosti od uhla, pod akým svetlo dopadá a jeho materiál, potom algoritmus vypočíta, ako bude konkrétny bod osvetlený. Keďže je lúč len 1,
z miesta x vieme určiť len či je osvetlený alebo nie, vylučujeme prípad, keď je napríklad svetelný zdroj plocha a miesto je čiastočne zatienené iným objektom, alebo keď svetlo dopadá na bod x nepriamo, po odraze od nejakej inej plochy. Bežný raytracing s nepriamym osvetlením počíta, ale len s jeho zrkadlovou zložkou. 

## Distribuovaný raytracing
Modifikácia spočíva v tom, že z každého miesta vygeneruje do celej hemisféry N lúčov (pre pevne dané N), z ktorých vypočíta príspevky priameho aj nepriameho osvetlenia. To prinesie niekoľko efektov ako napríklad mäkké tiene alebo mäkké odrazy. Príspevok z nepriameho osvetlenia algoritmus spočíta tak, že z daného miesta vygeneruje znovu N nových rôznych lúčov rovnakou metódou. Z toho plynie vysoká časová zložitosť, ktorá bude v tomto prípade exponenciálna v závislosti na hĺbke rekurzie. Tento problém rieši algoritmus path Tracing, ktorý generuje lúč zakaždým len 1 s rôznou pravdepodobnosťou.

## Popis algoritmu
# Na začiatku nech *x* je pozícia kamery
# Zvoľ si smer ω cez pixel na obrazovke smerom od kamery do scény
# Nájdi priesečník *y* smeru ω so scénou 
::Ak je *y* súčasť svetla, vráť sa a pripočítaj príspevok
::Ak *y* neexistuje, vráť sa a pripočítaj farbu okolia
::Ak *y* je bod na scéne s nejakou odrazivosťou, zvoľ *x* ako kameru a vygeneruj *N* nových smerov ω1 až ωN a pokračuj v bode 3. Potom sa vráť, zo všetkých príspevkov vypočítaj ich vážený priemer a ten vynásob funkciou odrazivosti.

## Pseudokód

```cpp
function renderImage() 
{
   for all pixels
   {
      Color pixelCol = (0,0,0);
      for k = 1 to N
      {
         wk := náhodný smer cez k-tý pixel
         pixelCol += getLi(camPos,wk)
      }
      return Lo / N
   }
}
```



```cpp
getLi(x, w)
{
   hit := NearestIntersect(x, wi)
   wo  := -wi;
   y   := hit.pos;
   if no intersection
      return backgroundCol;
   else
   {
      Lo = (0,0,0)
      for k = 1 to N
      {
         wk := náhodný smer na hemisfére s hustotou p(w)
         Lo += getLi(y, wk) * fr(y, wk, wo) * dot(hit.n,wk) / pdf(wk)
      }
      return Lo / N + directLighting (y, wo);
   }
}
```


Kategória:Počítačová grafika
Kategória:Počítačová 3D grafika
Žilina (loď)

Loď **Žilina** bola vyrobená v roku 1958 v lodenici Dopravného podniku mesta Brna (DPmB) pre lodnú dopravu na Oravskej priehrade.

## Dejiny
Loď Žilina vyrobená brnianskym dopravným podnikom v roku 1958 bola toho istého roku dodaná na Oravskú priehradu, kde ju vtedajší prevádzkovateľ lodnej dopravy, Dopravný podnik mesta Žiliny, uviedol do prevádzky. Išlo vtedy o najväčšie plavidlo na nádrži s kapacitou 250 osôb, v roku 1962 dodaný maďarský hydrobus mohol uviezť len 150 cestujúcich. Ostatné lode nachádzajúce sa v tom čase na jazere boli malé s kapacitou 25 osôb. Od roku 1960 prevzal lodnú prevádzku podnik ČSAD Dolný Kubín, ktorému pripadol aj existujúci lodný park. Časom rástol záujem návštevníkov o plavbu na priehrade, v 70. rokoch lode prepravili ročne až 100 000 cestujúcich. Pribudli tiež niektoré ďalšie lode. Žilina bola odstavená z prevádzky v roku 1989 zrejme kvôli zlému technickému stavu. Plavidlo bolo vytiahnuté na breh v Námestove, kde chátralo. Začiatkom 21. storočia bola loď čiastočne zaliata do betónu a vznikla z nej reštaurácia.

## Konštrukcia
Konštrukcia Žiliny bola zhodná so štyrmi loďami, ktoré DPmB v druhej polovici 50. rokov 20. storočia dodal národnému podniku Československá plavba labsko-oderská (tzv. „brnenky“). Loď, čiastočne odvodenú od plavidiel, ktoré si brniansky dopravný podnik vyrábal pre vlastnú lodnú dopravu na brnenskej priehrade, konštrukčne navrhol Ing. Frank spoločne s pražským lodiarom Adolfom Špirkom. Ide o dvojpalubovú osobnú loď. Vstupy do plavidla sa nachádzajú približne v polovici jeho dĺžky po oboch stranách a vedú do centrálneho vstupného priestoru, nad ktorým sa nachádza vyvýšená kormideľna. Týmto priestorom je spodná, celkom uzavretá paluba rozdelená na dva salóny pre cestujúcich. Horná, tzv. slnečná paluba, ktorá sa nachádza na streche spodnej paluby za kormideľnou, je prístupná dvoma schodištami po bokoch v zadnej časti lode. Plavidlo bolo poháňané lodným dieselovým motorom Škoda 6L s výkonom 99,3&nbsp;kW, pričom k jeho naštartovaniu bol využívaný stlačený vzduch z tlakovej fľaše.

;Technické parametre po vyrobení
* Dĺžka trupu: 
* Šírka trupu na hlavnom rebre: 
* Maximálny ponor: 
* Hmotnosť plne obsadenej lodi: 52,5 t
* Obsaditeľnosť: 250 osôb
* Max. rýchlosť: /h

## Referencie

* 

Kategória:Česko-slovenské lode
Kategória:Vodná doprava na Slovensku
James Bond: Žiješ len dvakrát

***James Bond: Žiješ len dvakrát*** alebo ***Žiješ len dvakrát*** () je v poradí piaty film o Jamesovi Bondovi z roku 1967. Scenár napísal na základe dvanásteho románu spisovateľa Iana Fleminga (1964) a Roalda Dahla. Je to prvá bondovka, pri ktorej sa autor scenára výrazne odpútal od Flemingovej predlohy a vytvoril (pri zachovaní niektorých jej kulís) celkom nový príbeh.

## Dej

Z obežnej dráhy zmizla americká družica, čo narušuje vzťahy medzi Spojenými štátmi a Sovietskym zväzom. Na obzore sa rysuje III. svetová vojna. Stopy k spadnutej družici a organizácii SPECTRE vedú do Japonska. Tu Bond stretáva svoj japonský náprotivok, agentku Suzuki, ktorej pomoc v tajomnej krajine potrebuje.

## Fakty a zaujímavosti
náhľad|left|Little Nellie, jedna z Bondových technických „vecičiek“.

* Piaty film o Bondovi sa len ľahko inšpiroval knihou Iana Fleminga a je v tomto ohľade prvý v sérii. Okrem japonského prostredia a niektorých postáv ide o dosť rozdielne príbehy. Oproti iným filmom z tejto série, ktoré sa veľmi často odohrávajú v Anglicku, Rusku alebo USA, je takmer celý film zasadený do Japonska. Zobrazené je v nevídanej miere aj Bondovo priateľstvo s Tanakou (agent Felix Leiter je napríklad vždy len Bondov pomocník).
* Pre obsadenie role Blofelda sa uvažovalo aj o Janovi Werichovi.

## Referencie

## Externé odkazy
* 
* 

## Zdroj

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1967
Kategória:Britské filmy
Kategória:Akčné filmy USA
Železničná stanica Wien Meidling

**Wien Meidling** je železničná stanica vo Viedni.　 

## Trate a doprava
; ÖBB
: Südbahn (Viedeň – Graz – Spielfeld-Straß)
: Pottendorfer Linie (Viedeň – Ebreichsdorf – Wiener Neustadt)
: Westbahn (Viedeň – Linz – Salzburg)
: Verbindungsbahn (Wien Praterstern – Wien Meidling)
; U-Bahn (Železničná stanica Philadelphiabrücke)
: Linka 6

## Iné projekty

## Externé odkazy
* ÖBB-Informationen zum Umbau
* Informationen zum Umbau auf www.schnellbahn-wien.at

Kategória:Železničné stanice vo Viedni
Vepuauet

**Vepuauet** (; ďalšie formy: **Wepwawet**, **Upuaut**, **Wep-wawet**, **Wepawet**) alebo **Ofois** (), bol staroegyptský boh s hlavou vlka, ktorý bol pôvodne božstvom vojny a kultovým ochrancom mesta Saut ( – „Vlčieho mesta“, v 13. hornoegyptskom kraji) v Hornom Egypte. Vepuauet bol považovaný v prvom rade za prieskumníka, ktorý kráčal pred vojskom a pripravoval mu cestu. To sa odzrkadľuje i v jeho mene, ktoré značí *Otvárač ciest*. Vepuauetov obraz nesie aj *[[šedeš]]*, štandarda, ktorú nieslo vojsko do boja.

Vepuauet, ako sa zdá, bol pôvodne iba symbolom faraóna, ktorý na seba chcel prijať charakteristiky tohoto dravca. O Vepuauetovi sa tvrdilo, že sprevádza faraóna na love, a v tejto funkcii bol označovaný ako *Ten s ostrým šípom mocnejším ako bohovia*.

Neskoršie viedlo spojenie vlčieho boha s vojnou, a teda aj smrťou, k predstave, že je i otváračom ciest do a skrz Duat, egyptské podsvetie. Vlk bol navyše zviera podobné šakalovi, ktorý sa spájal s bohom podsvetia Anupom. Vepuauet teda začal byť spájaný s bohom-balzamovačom a nakoniec sa stal jeho synom a bola mu pripísaná podoba šakala. Rozdiel medzi Vepuauetom a Anupom v zobrazovaní bola farba: Vepuauet mal sivú farbu a Anup čiernu.

V umení bol Vepuauet zobrazovaný ako vlk alebo šakal či ako muž s hlavou týchto zvierat. Aj ako šakal bol boh spodobňovaný so šedivou alebo bielou srsťou, ktorá poukazovala na pôvodnú spojitosť s vlkom. Na zobrazeniach bol odetý ako vojak, často držiaci typické symboly tejto profesie – mlat a luk.

Po istú dobu koloval Egyptom mýtus, považovaný dnes za propagandu faraónov, ktorý hlásal, že Vepuauet sa narodil v svätyni mesta Pervadžet, v srdci Dolného Egypta. Týmto spôsobom bol boh-vlk, ktorý bol dovtedy ochrancom iba Horného Egypta, začlenený do kráľovského rítu a stal sa symbolom zjednotenia zeme. 

V dôsledku zmien prebiehajúcich v egyptskom panteóne postupne Vepuauet splynul s Anupom.

## Referencie

## Literatúra
* 

Kategória:Egyptskí bohovia
Canaan Online

***Canaan Online*** je free-to-play MMORPG hra, ktorú je možné hrať v internetovom prehliadači. Bola vydaná v Číne a v roku 2010 aj v Európe prostredníctvom portálov gPotato. Hranie nevyžaduje žiadne pravidelné mesačné alebo ročné poplatky. Hráči si môžu v hre v prípade záujmu zakúpiť niektoré predmety za reálne peniaze, ale nie je to podmienkou.

## Popis hry
Hráč si na začiatku zvolí postavu za ktorú chce hrať. Má možnosť výberu z piatich povolaní - Warrior, Priest, Ranger, Mage a Druid, okrem toho si vyberie meno a zvolí si vzhľad postavy. Hráč si môže počas hry skrotiť nejaké NPC (zviera), ktorý mu potom pomáha v boji. Podobne ako u iných MMORPG hráč zabíjaním NPC získava skúsenosti a tým zvyšuje svoju úroveň. S inými hráčmi je možné navštevovať dungeony, vytvárať guildy alebo bojovať hráč proti hráčovi.

### Jazyky
Hra je dostupná v anglickom, nemeckom a francúzskom jazyku.

## Externé odkazy
Canaan.gPotato.eu  - oficiálna stránka hry s možnosťou registrácie a online hrania.

Kategória:Počítačové hry z 2008
Kategória:Hry pre Mac OS
Kategória:Hry pre Windows
Kategória:Webové hry
Kategória:MMORPG
Kategória:Počítačové hry
Kategória:Počítačové hry pre viacerých hráčov
Keisos

**Keisos** (starogr. *Κεῖσος* – *Keisos*, ) je v gréckej mytológii syn a nástupca argejského kráľa Temena.

Keď jeho otec Temenos poveril funkciou vrchného veliteľa vojsk v Argu Déifonta, manžela svojej dcéry Hyrnétho, ktorá bola jeho obľúbencom, u Keisa a jeho bratov vzrástli obavy, že sa Deifontes stane kráľom Argu. Z toho dôvodu bratia zosnovali proti otcovi sprisahanie a zabili ho.

Podľa inej verzie Temenos počas sprisahania neumrel. Najatí vrahovia ho len zranili a jemu sa podarilo utiecť do Arkádie, kde neskôr zomrel ako ctená osoba.
  
Keisos a jeho bratia sa potom snažili Hyrnéthu a Déifonta od seba rozdeliť. Vzhľadom na to, že tento plán zlyhal, Hyrnétho uniesli. Déifontes ich potom prenasledoval pričom bola Hyrnétho nešťastnou náhodou zabitá. Déifontes potom so svojimi deťmi Hyrnetho pochoval a miesto kde skonala, bolo časom pomenované na *Hyrnéthion*.

Trónu sa následne zmocnil Keisos, najstarší zo synov Temena. Keisos mal dvoch synov, Maróna a Medóna, ktorý sa po jeho smrti stal následníkom trónu v Argu.

## Referencie a bibliografia

## Pozri aj
* Zoznam kráľov Argu

Kategória:Postavy gréckej mytológie
Otorinolaryngológia

**Otorinolaryngológia** (skrátene aj ORL) je medicínsky chirurgický odbor, ktorý sa zaoberá diagnostikou a liečbou ochorení ucha, nosa, nosovej dutiny a prinosových dutín, hltana a hrtana. Niekedy sa vyskytuje aj užšia špecializácia otológia (ušné lekárstvo), rhinológia (nosové lekárstvo) a laryngológia (krčné lekárstvo), ďalej foniatria (poruchy hlasu, sluchu a reči) a neurootológia (ušné šelesty a závraty ORL pôvodu).

Názov odboru pochádza z gréckeho slova ωτορρινολαρυγγολογία (**o**tos = druhý pád slova ucho, **r**hinos = nos, **l**arynx = hrtan, logos = veda). 

V diagnostike sa využívajú aj moderné zobrazovacie metódy (endoskopia, v neurootológii kraniokorpografia, elektronystagmografia, videonystagmografia a posturografia) v terapii najmä chirurgické zákroky (tonzilektómia, adenotómia, polypektómia a i.) a medikamenty.

## Iné projekty


Kategória:Medicínske odbory
Skupina armád Visla

[thumb|Diskusia o situácii na frontoch v hlavnom stane Skupiny armád Visla, za [Adolf Hitler|Adolfom Hitlerom zľava Wilhelm Berlin, Robert von Greim, Franz Reuß, Job Odebrecht a Theodor Busse, marec 1945.]]
**Skupina armád Visla** () bola armádna skupina nemeckej armády, pôsobiaca na sklonku druhej svetovej vojny na strednej časti východného frontu. Bola vytvorená 24. januára 1945 zo zvyškov Skupiny armád A, Skupiny armád Stred a ďalších menších bojových zoskupení, ktoré boli rozdrvené visliansko-odrianskou operáciou. Úlohou skupiny armád Visla bolo brániť Berlín pred postupujúcou Červenou armádou. Prvým veliteľom tejto armádnej skupiny bol Heinrich Himmler, ktorého vzhľadom na jeho nedostatočné skúsenosti s velením armády nahradil po neúspešnej ofenzívnej operácii Slnovrat generál Gotthard Heinrici. Jednotky Skupiny armád Visla sa zúčastnili bitky o Berlín a bojovali v Halbskom kotli. Po bezpodmienečnej kapitulácii Nemecka armádna skupina zanikla.

## Zdroj

Kategória:Nemecké vojenské jednotky druhej svetovej vojny
Šupinový šev

[thumb|Šupinový šev (šípka), lebka zboku; [spánková kosť je naznačená ružovou, klinová žltou farbou]]
**Šupinový šev** () je spojenie (tzv. kostný alebo lebečný šev) medzi spánkovou šupinou a temennou kosťou. Všeobecnejšie sa rovnakým termínom označuje šupinový typ kostného švu, kedy sú kosti, ktoré sa spájajú, vzájomne cez seba preložené ako rybie šupiny.

Tento šev zaniká ako jeden z posledných, po 60.roku života, často pretrváva po celý život.

## Referencie

Kategória:Lebka
Bast

**Bast** môže byť:

* bohyňa egyptského panteónu, pozri Bastet
* osada Baška Vody, pozri Bast (Baška Voda)
Medón

**Medón** (, ) môže byť:
 
* v gréckej mytológii:
** syn lokridského kráľa Oilea a jeho milenky Rény, pozri Medón (syn Oilea)
** syn argejského kráľa Keisa, pozri Medón (syn Keisa)
** hlásateľ v dome ithackého kráľa Odysea, pozri Medón (Ithaka)
** syn atického kráľa Kodra, pozri Medón (syn Kodra)
* grécky sochár v 6. stor. pred Kr., pozri Medón zo Sparty
 
**Medon** môže byť aj:
* planétka, pozri 4836 Medon
* rod chrobákov, pozri Medon (rod)
Marta Nitranová

**Marta Nitranová** (* 26. máj 1942, Bratislava† 19. máj 2021, Badajoz, Španielsko) bola slovenská operná speváčka, soprán.

## Životopis
Spev študovala na Konzervatóriu v Bratislave u prof. Magdy Móryovej, v rokoch  1972 až 1973 bola na študijnom pobyte v Miláne a Trevise (u Marcella del Monaca) v Taliansku. V roku 1968 sa zúčastnila Medzinárodnej speváckej súťaže v Sofii v Bulharsku. Na medzinárodnej speváckej súťaži v brazílskom Rio de Janeiro (1969) obsadila tretie miesto a vystúpila aj na koncerte laureátov v Sao Paulo. Sólistkou opery Slovenského národného divadla v Bratislave bola v rokoch 1966 - 1996. Vo svojich kreáciách vedela skĺbiť spevácky výraz s hereckým prejavom a podať silný expresívny výkon. Postavu Katreny v Suchoňovej Krútňave spievala okrem Bratislavy aj v mníchovskej premiére v Theater am Gärtnerplatz v roku 1979.

## Postavy (výber)
* Žena (A. Moyzes: *[[Udatný kráľ]], 1967*)
* Giorgetta (G. Puccini: * [[Plášť]], 1968*)
* Xerxes (G. F. Händel: *[[Xerxes]], 1969*)
* Adalgisa (V. Bellini: *[[Norma]], 1969*)
* Fenena (G. Verdi: *[[Nabucco]], 1969*)
* Vdova Katarína (B. Martinů: *[[Grécke pašie]], 1969*)
* Milena (E. Suchoň: *[[Svätopluk (opera)|Svätopluk]], 1970, 1972*)
* Cherubín (W. A. Mozart: *[[Figarova svadba]], 1971*)
* Floria Tosca (G. Puccini: *[[Tosca]], 1974*)
* Bess (G. Gershwin: *[[Porgy a Bess]], 1974*)
* Angelika (B. Urbanec: *[[Pani úsvitu]], 1976*)
* Katarína Maslovová (J. Cikker: *[[Vzkriesenie]], 1976*)
* Ortruda (R. Wagner: *[[Lohengrin]], 1976*)
* Marina Mníšková (M. P. Musorgskij: *[[Boris Godunov]], 1978*)
* Katrena (E. Suchoň: *[[Krútňava (opera)|Krútňava]], 1978, 1988*)
* Marta (E. d´Albert: *[[Nížina]], 1979*)
* Isabel (J. Cikker: *[[Rozsudok]], 1979*)
* Eboli (G. Verdi: *[[Don Carlos]], 1981*)
* Santuzza (P. Mascagni: *[[Sedliacka česť]], 1984*)
* Katarína (D. Šostakovič: *[[Katarína Izmajlovová]], 1984*)
* Kostolníčka Buryjovka (L. Janáček: *[[Jej pastorkyňa]], 1986*)
* Marta (Ch. Gounod: *[[Faust a Margaréta]], 1989*)
* Kňažná de Bouillon (F. Ciléa: *[[Adriana Lecouvreur]], 1989*)
* Flora Bervoix (Giuseppe Verdi: *[[Traviata]], 1992*)
* Princ Orloffski (J. Strauss: *[[Netopier (opereta)|Netopier]], 1992*)

## Referencie


## Iné projekty

## Externé odkazy
* Hudobné centrum
* Zomrela bývalá sólistka SND Marta Nitranová
*Slovenská operná obec opäť smúti – odišla sopranistka Marta Nitranovánektrológ

## Zdroj
* *[[Encyklopédia dramatických umení Slovenska]]*

Kategória:Slovenské operné speváčky
Kategória:Sopranistky
Kategória:Členovia Opery Slovenského národného divadla
Kategória:Osobnosti z Bratislavy
Kakkmaddafakka

**Kakkmaddafakka** je nórska indie rocková kapela vytvorená v Bergene. Ich hudba je ovplyvnená širokou škálou žánrov, vrátane prvkov rocku, hip hopu, reggae, disco, R&B a house music. Skupina je známa svojimi živými koncertmi, ktorých sa zúčastňuje až 12 hudobníkov.

## História
Kapela bola založená bratmi Axelom a Palom Vindenesovcami, spolu so školskými priateľmi Jonasom Nielsenom a Stianom Sævigom. Všetko sú to klasicky vyškolení hudobníci. Skupina vznikla na jednorazové vystúpenie v centre mládeže, Ungdomshuset 1880, ale po pozitívnom ohlase pokračovala v hraní po celom Nórsku.

Kategória:Nórske hudobné skupiny
Marón

**Marón** (starogr. *Μάρων* – *Marón*, ) môže byť:

* v gréckej mytológii:
** syn argejského kráľa Keisa, pozri Marón (syn Keisa)
** syn Euantha, kňaz boha Apolóna, pozri Marón (syn Euantha)

* kresťanský svätec odsúdený na smrť za vlády cisára Trajána († 15. apríl 99), pozri Marón (svätec)
* spartský bojovník v bitke pri Termopylách (480 pred Kr.), pozri Marón (Sparta)
Kára

**Kára** môže byť:

* dvojkolesový ľahký vozík, pozri kára (vozík)
* pejoratívne: 
**automobil
**vozidlo
* zastarano: pokarhanie; pokuta
* malý kopec s plochým vrcholom v islamských krajinách, pozri kára (kopec)
* obec v Maďarsku, pozri Kára (obec v Maďarsku)
* priezvisko, pozri Kára (priezvisko), napr.:
** Ľubor Kára (1927 – 1994), slovenský výtvarný kritik
Skalná časť spánkovej kosti

thumb|Skalná kosť, pohľad dovnútra lebky
**Skalná časť spánkovej kosti** alebo (nepresne, resp. v širšom slova zmysle) **skalná kosť** (, v lekárskom slangu často "pyramída"), je jedna z troch hlavných častí spánkovej kosti. Je súčasťou lebečnej bázy a obsahuje zmyslové orgány pre sluch a zachovanie rovnováhy.

Skladá sa z týchto častí:
* skalná kosť v užšom slova zmysle ()
* hlávkový výbežok ()
* násadcovitý výbežok ()
Všetky osifikujú enchondrálne.

## Poznámky

## Zdroje
* 
*
*

Kategória:Lebka
Kategória:Spánková kosť
Žihadlo

náhľad|Osie žihadlo s kvapkou jedu
[náhľad|[Mikrofotografia žihadla kráľovnej osy obyčajnej]]
[náhľad|Osie žihadlo v puzdre pod [elektrónový mikroskop|elektrónovým mikroskopom]]
**Žihadlo** je ostrý orgán alebo časť tela rôznych živočíchov (typicky článkonožcov), ktorým živočích obvykle vstrekuje jed, najčastejšie prepichnutím kože iného živočícha. Skutočné žihadlo sa líši od iných bodacích štruktúr tým, že bodnutie je jeho vlastnou akciou, na rozdiel od zubov, ktoré prebodávajú silou čeľustí, a od ostňov (tŕňov) či pŕhľavých chlpov rastlín, kde je bodnutie plne v réžii obeti.

## Zoológia
Hlavným typom konštrukcie žihadiel je ostrý orgán slúžiaci pre útok alebo obranu, zvlášť ak je spojený s jedovou žľazou a prispôsobený k zasadzovaniu rán bodaním; príkladom je chvostové žihadlo šťúra. Osa má žihadlo schopné spôsobiť veľmi bolestivé bodnutie a používa ho cielene v prípadoch, kedy sa cíti ohrozená.

Žihadlo sa nachádza typicky na zadnej časti tela živočícha. Medzi živočíchmi disponujúcimi žihadlom patria napríklad včely, osy, sršne a šťúry; šťúrie žihadlo však nie je homológne k ostatným trom, je príkladom konvergenčnej evolúcie.

Špecificky u včely medonosnej je žihadlo včelích robotníc (modifikované kladielko, rovnako ako u iných blanokrídlovcoch so žihadlom) opatrené protismernými ostňami. Po bodnutí uviazne v tkanive cicavcov a vytrhne sa z tela včely, ktorá potom počas niekoľkých minút zahynie. Žihadlo má vlastný ganglión a počas niekoľkých minút pokračuje v zarezávaní do tkaniva a vypúšťaní jedu. Na otázku, ako sa tento rys vyvinul, keď je pre jedince zjavne nevýhodný, dáva odpoveď uvedomenie si, že predátori z radov cicavcov môžu ľahko zničiť celú kolóniu, ak nie sú včas zahnaní. Po zničení kolónie hynie sterilná robotnica bez potomkov, preto iba ubránením kolónie môže dôjsť k prenosu génov na ďalšiu generáciu. Použitie ostnatého žihadla je samovražedné len pri zásahu proti cicavcom; včely (z iných kolónií pri vzájomných bojoch) možno bodať opakovane. Preto sa samovražednosť použitím žihadla dostane na scénu len pri obrane proti útoku, ktorý hrozí zničením celej kolónie. Žihadla väčšiny ostatných včiel a ôs nemajú ostne, preto môžu byť používané opakovane. Jedinou výnimkou sú osy *[[Vespula]]*, *[[Dolichovespula]]* a *[[Brachygastra mellifica]]*, ktoré však majú ostne tak malé, že sa žihadlo nevytrhne, takže môžu aj tieto osy bodať opakovane.

### Žihadla u živočíchov mimo kmeň článkonožcov
Orgány, ktoré plnia podobnú funkciu u iných živočíchov ako článkonožcov, sa často označujú ako „žihadlá“, napriek tomu sú technicky považované za niečo iné (napr. jedový osteň). Patrí medzi nich modifikovaný zubovitý výrastok tŕňovkovitých, jedové bodce na zadných nohách 
vtákopyska alebo aj chápadlá medúz.

Podobne sa termín niekedy používa aj pre zub hada. Jeden druh hadov v Južnej Afrike, *[[Psammophylax rhombeatus]]*, je známy tiež ako *skaapsteker* (afrikánsky „ovčie žihadlo“).

## Zdroj
* 

Kategória:Anatómia živočíchov
Kabušiki gaiša

**Kabušiki gaiša** alebo **kabušiki kaiša** ( – doslovný preklad: *akciová / podielová spoločnosť*; v japončine skratka 株, v latinke *K.K.*; anglický prepis *kabushiki gaisha*) je právna forma obchodnej spoločnosti definovaná japonským obchodným zákonníkom.

## Písanie
V japončine môže stáť názov tejto právnej formy pred vlastným menom spoločnosti (napr.  – *[[Nikon (spoločnosť)|Kabušiki gaiša Nikon]]*) alebo za ním (napr.  – *[[Suzuki|Suzuki kabušiki gaiša]]*). Pri preklade svojho obchodného mena tieto japonské spoločnosti používajú ako označenie právnej formy „Co. Ltd.“ (napr. Casio Computer Co., Ltd.), „Corp.“ – „Corporation“ (napr. Sony Corporation) alebo „Inc.“ – „Incorporated“ (napr. ANA Holdings Inc.).

## História
Voľným vzorom právnej úpravy tejto právnej formy je právo spoločností používané v Spojených štátoch, čo súvisí s faktom, že na revízii japonského korporátneho práva počas spojeneckej okupácie Japonska po druhej svetovej vojne sa v rokoch 1949 – 1950 podieľali právnici z Chicaga, ktorí použili ako predlohu Illinoiský zákon o obchodných korporáciách z roku 1933 (*Illinois Business Corporation Act of 1933*).

## Špecifiká
Variantom právnej formy kabušiki gaiša je (od roku 2006) tzv. **hi-kókai kabušiki gaiša** („zatvorená kabušiki gaiša“), pri ktorej musí správna rada súhlasiť s každým prevodom podielov. Kabušiki gaiša sa približne podobá slovenskej akciovej spoločnosti, kým hi-kókai kabušiki gaiša sa približne podobá spoločnosti s ručením obmedzeným.

Potrebné základné imanie (od roku 2006) činí 1 JPY. Kabušiku gaiša má správnu radu (torišimarijaku kai) pozostávajúcu z minimálne troch členov (v hikókai kabušiki gaiša stačí jeden člen), z ktorých aspoň jeden je štatutárnym zástupcom (daihjó torišimarijaku).

## Referencie

## Zdroj

Kategória:Právne formy podnikov
Kategória:Japonsko